**EXAMEN PENTRU OBȚINEREA TITLULUI DE MEDIC SPECIALIST, MEDIC STOMATOLOG SPECIALIST ȘI FARMACIST SPECIALIST,**

**DIN SESIUNEA 26 MARTIE - 17 APRILIE 2025**

Ministerul Sănătăţii organizează **în perioada 26 martie - 17 aprilie** sesiune de examen pentru obţinerea titlului de medic, medic stomatolog, respectiv farmacist specialist, cu respectarea prevederilor Ordonanţei Guvernului nr.18/2009 privind organizarea şi finanţarea rezidentiatului, aprobată prin Legea nr.103/2012, cu modificările și completările ulterioare și ale ordinului comun al MSP și MECT nr. 1141/1386/2007 privind modul de efectuare a pregătirii prin rezidențiat în specialitățile prevăzute de Nomenclatorul specialităților medicale, medico-dentare și farmaceutice pentru rețeaua de asistență medicală, cu modificările și completările ulterioare.

**ÎNSCRIERI:**

Candidații pot depune personal dosarele de înscriere la Direcția  de Sănătate Publică a Județului Cluj în perioada **10 februarie – 21 februarie 2025, inclusiv** sau le pot transmite în aceeași perioadă prin servicii poștale de curierat, pe propria răspundere, având dovada expedierii acestora în termenul menționat.

**Documentele fotocopiate vor fi certificate pentru conformitate cu originalul de către candidat, prin înscrierea sintagmei „Conform cu originalul”, aplicarea semnăturii proprii și indicarea numelui și a datei, pe fiecare pagină fotocopiată.**

**Depunerea dosarelor la DSP Cluj** se va face la camera 107, etajul I, în următorul **program**:

Luni -Joi: orele 9:00 – 15:00 și Vineri: orele 9:00-12:00

**Dosarele transmise la DSP Cluj prin servicii poștale de curierat** se expediază la adresa de corespondență: [DIRECȚIA DE SĂNĂTATE PUBLICĂ A JUDEȚULUI CLUJ](http://dspcluj.ro/HTML/Examene_concursuri/Rezidentiat%2015%20noiembrie%202020/20201115-cerere.docx), [Județul Cluj, Localitatea Cluj-Napoca,](http://dspcluj.ro/HTML/Examene_concursuri/Rezidentiat%2015%20noiembrie%202020/20201115-cerere.docx) [Cod poștal 400158, Strada Constanța nr. 5](http://dspcluj.ro/HTML/Examene_concursuri/Rezidentiat%2015%20noiembrie%202020/20201115-cerere.docx).

**Pe coperta dosarului se va scrie:**

- numele și prenumele candidatului (cu inițiala tatălui);

- specialitatea;

- centrul de susținerea examenului;

- sesiunea 26 martie – 17 aprilie 2025.